Document ID: /roh_data/filtered/fineweb-2-filterrobots_roh.jsonl.gz/42690

Carlo Janka dovra ina pausa e na fa betg part a las cursas d'Adelboden. Il skiunz da 30 onns nizzegia quest'emna per in trenament da basa e per far ina pausa avant las cursas dal schaner e dal campiunadi mundial a San Murezzan. Quai communitgescha Swiss Ski.
Igl è natiralmain difficil per mai che questa fasa croda gist sin la cursa ad Adelboden che ma stat a cor.
I fetschia dentant senn da dar ruaus a ses corp e da far ina fasa da svilup, uschia Janka vinavant.
Il meglier resultat da Janka en questa disciplina è stà in 13avel plaz al cumenzament da la stagiun a Sölden en l'Austria. En dus da quatter slaloms gigants è il Grischun crudà or.
Il slalom gigant è sonda, ils 7 da schaner. Il di suenter suonda in slalom sin il «Chuenisbergli».
RR actualitad 11:00